En etsi valtaa loistoa
1.

En etsi valtaa, loistoa, en kaipaa kultaakaan.

Mä pyydän taivaan valoa ja rauhaa päälle maan.

Se joulu suo, mi onnen tuo ja mielen nostaa Luojan luo.

Ei valtaa eikä kultaakaan, vaan rauhaa päälle maan!

2.

Suo mulle maja rauhaisa ja lasten joulupuu,

Jumalan sanan valoa, joss' sielu kirkastuu!

Tuo kotihin, jos pieneenkin, nyt joulujuhla suloisin,

Jumalan sanan valoa, ja mieltä jaloa!

3.

Luo köyhän niinkuin rikkahan, saa joulu ihana

ja yöhön synkkään maailman tuo taivaan valoa!

Sua halajan, Sua odotan, Sä Herra maan ja taivahan.

Nyt köyhän niinkuin rikkaan luo suloinen joulus tuo!

Zacharias Topelius
Laulut